Primăria Capitalei, acuzată de fraudă de firma care administrează groapa de gunoi de la Vidra.
Firma Eco Sud acuză PMB că a falsificat un act legat de plata gunoiului la Vidra. PMB a scăzut tariful de la 42,4 euro/tonă la 24,9 euro/tonă. Nimeni nu a putut să justifice modificarea în ședința Consiliului General.
O nouă acuzație de fraudă la Primăria Capitalei. De data aceasta e vorba de acea parte din taxele bucureștenilor care merge la depozitarea gunoiului.Consiliul general al Primăriei Municipiului București a aprobat tarifele noi pentru depozitarea gunoaielor la groapa Vidra.Dar firma Eco Sud, cea care administrează groapa, susține că actele care au stat la baza deciziei au fost falsificate.În documentul trimis primăriei, firma susține că prin hotărâre judecătorească tariful prevăzut pentru aruncarea deșeurilor la groapa de la Vidra era de 42,4 euro/tonă. Și pe baza unui fals Primăria București l-a scăzut la 24,9 euro/tonă.În timpul ședinței extraordinare a Consiliului General al Municipiului București, consilierii care votaseră noul tarif au cerut explicații.N-au primit explicații de la responsabilii din Primărie nici consilierii.Nici noi. Aleph News a solicitat un punct de vedere al PMB, dar n-a primit până la această oră vreun răspuns.